b"\n_START_ARTICLE_\nCan Ferrer Sastre\n_START_SECTION_\nDescripci\xc3\xb3\n_START_PARAGRAPH_\nMasia de planta quadrangular formada per dos cossos (l'un m\xc3\xa9s alt que l'altre) i dues plantes, sense golfes. La coberta \xc3\xa9s a dues aig\xc3\xbces. A la fa\xc3\xa7ana principal hi ha un portal recte amb llinda de pedra. Totes les obertures s\xc3\xb3n de pedra gran\xc3\xadtica. A la planta alta la distribuci\xc3\xb3 \xc3\xa9s desigual i les llindes s\xc3\xb3n d'obra, mentre que a la planta de baix les llindes s\xc3\xb3n de pedra. A l'interior les finestres tenen festejadors.\n_START_SECTION_\nHist\xc3\xb2ria\n_START_PARAGRAPH_\nAquesta casa i les seves terres pertanyien a la propietat de Can Tam\xc3\xads. La fam\xc3\xadlia Ferrer Sastre era una de les que tenia l'usdefruit sobre el rec Molar, tot i que nom\xc3\xa9s disposava d'una quartera de terra. La casa actualment pertany a la fam\xc3\xadlia Pujol Valls, que n'ha fet una acurada restauraci\xc3\xb3."